SL
L 58/1402
Uradni list Evropske unije
23.2.2023
KOMISIJA PILOTNI PROJEKTI
POGLAVJE PP 01 — RAZISKAVE IN INOVACIJE (nadaljevanje) PP 01 23
(nadaljevanje)
PP 01 23 04
(nadaljevanje) Opombe
Na podlagi razpoložljivih podatkov z dne 29. marca 2022 je zaradi vojne v Ukrajini pogrešanih več kot 2 000 otrok iz 1 481 družin.
Vsak dan, dokler traja vojna, se zabeleži deset primerov več.
Na podlagi izkušenj drugih organizacij za pogrešane otroke v vojni in katastrofah lahko zagotavljanje odgovorov vsakemu družinskemu članu, ki je prijavil pogrešanega otroka, traja več let in bo vključevalo zanesljive postopke za iskanje družin za vsakega ukrajinskega otroka brez spremstva v Evropi in vsako vojno siroto, pa tudi sodelovanje z mednarodnim odborom za pogrešane osebe, ki bo analiziral neidentificirane posmrtne ostanke.
Zanesljivi in hitri postopki ter orodja za upravljanje čezmejnih primerov po vsej Evropi so bistvenega pomena, saj se lahko ljudje prosto gibljejo po ozemlju Unije in EGP.
Missing Children Europe – evropska federacija za pogrešane in spolno zlorabljene otroke – pričakuje, da se bo število pogrešanih mladoletnikov brez spremstva v Uniji z nadaljevanjem vojne hitro povečevalo, saj je napadenih več ozemelj, zaradi vojne pa je vse več otrok osirotelih.
V teh težkih okoliščinah ima ukrajinska organizacija za pogrešane otroke (članica Missing Children Europe) težave z nudenjem podpore staršem in otrokom, saj nima dostopa do svojih pisarn ter se zanaša samo na mobilne naprave, elektronsko pošto in družbene medije.
Komunikacija s sosednjimi državami, kot sta Poljska in Romunija, je težavna, informacije pa se lahko enostavno izgubijo, založijo ali pa so podvržene človeški napaki.
Več kot očitno je, da v tej krizi potrebujemo sistem vodenja zadev, ki bo omogočal obravnavo čezmejnih informacij o pogrešanih ukrajinskih otrocih.
Čeprav imajo organizacije za pogrešane otroke na voljo številna orodja in komunikacijska sredstva, pa so ta omejena na lokalne primere, od katerih so velika večina najstniki, ki pobegnejo od doma.
32 dežurnim telefonskim številkam 116 000, večinoma članicam Missing Children Europe, manjka orodje, ki bi podpiralo sodelovanje in hitro čezmejno izmenjavo informacij o pogrešanih otrocih brez spremstva prek skupne platforme, ki bi velik pomen pripisovala varstvu in zasebnosti podatkov.
Predlagana naprava za sledenje pogrešanih otrok (Missing Children Tracker) za Ukrajino se bo zanašala na tehnologijo, da bo mogoče čezmejne primere pogrešanih otrok s sodelovanjem organizacije reševati čim hitreje in čim bolj učinkovito.
Ta pilotni projekt se opira na ugotovitve raziskav in tehnično znanje, pridobljeno v okviru raziskovalnega projekta „ChildRescue“, ki se financira iz evropskega programa Obzorje 2020 (sporazum o nepovratnih sredstvih št.
780938), ki vzpostavlja potrebne funkcije in storitve, s katerimi se je mogoče spopadati s čezmejnimi primeri, kadar je to najbolj potrebno.
Med predlaganim izvajanjem bo vzpostavljena varna spletna platforma, ki bo temeljila na osnovnem prototipu, razvitem v okviru navedene pobude iz Obzorja 2020, za kritje posebnih potreb, ki jih je opredelila organizacija Missing Children Europe in njena podružnica v Ukrajini: — poročanje o pogrešanih ukrajinskih otrocih ter upravljanje lokalnih in čezmejnih primerov s sodelovanjem pooblaščenih organizacij po vsej Evropi; — varna izmenjava čezmejnih primerov med sodelujočimi organizacijami, glede na to, da je otrok, ki je izginil iz Ukrajine, lahko kjer koli v Evropi (ne vedno po lastni volji); — prenos obstoječe zbirke podatkov o čezmejnih primerih na enotno platformo; — inteligentno povezovanje primerov pogrešanih ukrajinskih otrok na podlagi naprednih tehnik strojnega učenja;